CELEX: 62016TN0301
Language: fi
Date: 2016-06-13 00:00:00
Title: Asia T-301/16: Kanne 13.6.2016 – Jindal Saw ja Jindal Saw Italia v. komissio

29.8.2016   
            
            
               FI
            
            
               Euroopan unionin virallinen lehti
            
            
               C 314/25
            
         Kanne 13.6.2016 – Jindal Saw ja Jindal Saw Italia v. komissio
   (Asia T-301/16)
   (2016/C 314/35)
   Oikeudenkäyntikieli: englanti
   
      Asianosaiset
   
   
      Kantajat: Jindal Saw Ltd (New Delhi, Intia) ja Jindal Saw Italia SpA (Trieste, Italia) (edustajat: asianajajat R. Antonini ja E. Monard)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan lopullisen polkumyyntitullin käyttöönotosta Intiasta peräisin olevien pallografiittiraudasta (tunnetaan myös nimellä pallografiittivalurauta) valmistettujen putkien tuonnissa 17.3.2016 annetun komission täytäntöönpanoasetuksen (EU) 2016/388 siltä osin kuin se koskee kantajia ja
            
         
               —
            
            
               velvoittamaan komissio korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat kolmeen kanneperusteeseen.
   
               1)
            
            
               Ensimmäinen kanneperuste, jonka mukaan vientihinnat määrittelemällä komissio rikkoi polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30.11.2009 annetun neuvoston asetuksen (EY) N:o 1225/2009 2 artiklan 8 ja 9 kohtaa, 3 artiklan 2, 3 ja 6 kohtaa sekä 9 artiklan 4 kohtaa.
            
         
               2)
            
            
               Toinen kanneperuste, jonka mukaan hintavaikutukset, vahinko ja syy-yhteys määrittelemällä komissio rikkoi neuvoston asetuksen (EY) N:o 1225/2009 3 artiklan 2, 3, 5, 6, 7 ja 8 kohtaa, 4 artiklan 1 kohtaa, 5 artiklan 4 kohtaa sekä 9 artiklan 4 kohtaa.
            
         
               3)
            
            
               Kolmas kanneperuste, jonka mukaan sillä, ettei keskeisiä tosiseikkoja ja huomioita ilmaistu, ja sillä, ettei annettu riittävästi aikaa huomautusten esittämiseen, rikottiin neuvoston asetuksen N:o 1225/2009 20 artiklan 4 ja 5 kohtaa.